**Gautam Adani** (Ahmedabad, 1962) je indijski milijarder i tajkun, vlasnik Adani Grupe. Po podacima Forbesa, Adani je za 2022. najbogatiji čovjek u Indiji a drugi izvor ga plasira za trećeg najbogatijeg na svijetu, dok je u 2021. bio peti najbogatiji čovjek na azijskom kontinentu. Budući da je Indija među najistaknutijim rastećim novim ekonomskim silama, Adani je trenutno jedan od prvih ekonomskih aktora u državi.

Život
-----

Rođen je 1962. godine u Ahmedabadu (Gujarat) u džainskoj porodici iz sjevernog Gujarata (mjesto Tharad) od oca Šantilala Adanija i majke Šantaben Adani. Otac mu je bio trgovac tekstila. Nakon završetka školovanja u rodnom Ahmedabadu, upisao je trgovinske studije na Univerzitetu u Gujaratu. Stoga ih je ubrzo napustio i odselio u Mumbaj (1978). Jako je ga zanimalo poslovanje ali izuzev očevog tekstilnog smijera. U metropoli je se rano dao poslu i počeo raditi kao razvrstač dijamanata za braću Mahendra (1978-1981). U to vrijeme je osnovao je svoje posredničko poduzeće u koloniji dijamanata kod Mumbaja, Zaveri Bazaa. Zatim je počeo (1981) poslovnu suradnju sa starijim bratom. Mansukhbhaj Adani je otkupio jedinicu za plastiku u Ahmedabadu i zadužio Gautama za uvoz primarnih polimera za male industrije (1981-1985). Na početku firma je djelovala na poljima poljoprivrede i energije ali je se to proširilo na nekoliko drugih sektora (resursi, logistika, energija, vazduhoplovstvo, odbrana).

Gautam Adani je 1988. godine osnovao svoje poduzeće – *Adani Exports Limited* – što je bila holding firma od Adani Groupe. Oko 1991. trgovina osnovnim poljoprivrednim proizvodima, tekstilom i metalima je višestruko nadmašila kapital kompanije tako da mu je Vlada Ahmedabada odobrila ugovor za rukovođenje lukom Mundra.

Holding firma je 2. marta 1993. postala *Adani Enterprises Limited*, odnosno matična firma cijele grupe.
U 90-im je Adani upoznao stomatologa Priti Adani iz Mumbaja, koju će oženiti te 1996. imenovati za predsednika Adani fondacije. Par će imati dva sina: Karana Adanija i Jeeta Adanija. Ogranak firme pod vodstvom Adanijeve supruge će postati jedan od vodećih investitora u obrazovanju države Gujarata sa dugotrajnim nacrtima za školski razvoj djece iz srednjih i nižih društvenih slojeva.

Oko 1996. osnovao je Adani Power Limited, energetski ogranak firme, koji posjeduje veliki broj termoelektraka i time čini prvog privatnog proizvođača toplotne energije u Indiji.

Adani na Globalnom samitu ulagača 2014. (prvi na desno).
Nakon naglog rasta, firma je doživjela nekoliko padova i kriznih trenutaka.

Dosegla je novi vrhunac oko 2006. što je omogućilo daljnji razvitak na međunarodnom polju, sa preuzimanjem luke Abbot Point i rudnika uglja Carmichael na sjeveroistoku Australije (2006-2010).

Gautam Adani je se nalazio u hotelu Taj Mahal Palace tokom terorističkih napada u Mumbaju od 26. do 29. novembra 2008.

2011. godine je jedan Adanijev brod potonuo iskrcajući nekoliko tona ugljena u more uz obalu Mumbaja, za groznim posljedicama za prirodu okoliša.

Firma je bila pod istragom za podmićivanje carinskih službenika, policije, Državnog odbora za kontrolu zagađenja i drugih državnih organa u Indiji. Australijski ogranak firme je optužen za otrovanje rijeke u Zambiji, što je uništilo osnovni prirodni habitat mjesnog stanovništva. Adani Group je više puta optužena za iskorištavanje svojih radnika, uključujući iskorištavanje maloljetnika. Pored toga, istrage su osumljičile firmu za prikrivanje i pranje novca na takozvanim *fiskalnim rajevima* (Kajmanski otoci).

Danas (2022) firma ima šest glavna ulagačka ogranka: Adani Enterprises, Adani Ports and SEZ, Adani Total Gas, Adani Green Energy, Adani Transmission, Adani Power. Među ostalim, vlasnik je mreže *Adanisportsline* i ekipe Gujarat Giants koja nastupa u prvoj ligi kabaddija (Pro Kabaddi League), te organizuje maraton u Ahmedabadu.

Spoljašne veze
--------------

* Adani Group
* Adani Foundation

Bilješke
--------

1. ↑  Privatna luka *Mundra Port* : 22°44′45″N, 69°42′00″E
2. ↑  Dubinska luka za ugalj *Abbot Point* : 19°52′58.8″S, 148°4′58.8″E
3. ↑  Rudnik uglja *Carmichael* : 22°08′00″S, 146°27′00″E

Izvori
------

1. ↑  () Karmali, Naazneen (12.10.2022.). „India's 100 Richest". Pristupljeno 17. 11. 2022.
2. ↑  () Moskowitz, Dan (01.11.2022.). „The 10 Richest People in the World". Pristupljeno 17. 11. 2022.
3. ↑  () Simpson, Annie (07.04.2021.). „Asia's Richest 2021: Top 10 In The Forbes World’s Billionaires List". Pristupljeno 17. 11. 2022.
4. 1 2  () „Gautam Adani: Biography, Family, Business & Net Worth". 10.09.2021. Pristupljeno 17. 11. 2022.
5. ↑  () „A look into profile of billionaire Gautam Adani". 29.08.2011. Pristupljeno 17. 11. 2022.
6. 1 2 3 4 5 6 7 8 9 10 11  () „Gautam Adani - College Dropout To Billionaire Entrepreneur". Pristupljeno 17. 11. 2022.
7. ↑  () Bhatnagar, Jyotsna (31. 10. 2010.). „A few good women". Pristupljeno 17. 11. 2022.
8. 1 2 3 4 5  () „A short history of corruption, destruction and criminal activity.". Pristupljeno 17. 11. 2022.
9. ↑  () „Adani: Investors". Pristupljeno 17. 11. 2022.
10. ↑  () „Kho Kho – Gujarat Giants". Pristupljeno 17. 11. 2022.
11. ↑  () „Adani Ahmedabad Marathon". Pristupljeno 17. 11. 2022.

Bibliografija
-------------

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 577167322913678000003
* GND: 1277032963

 |